《巨室遗牡丹有作》
宋代·卫宗武

几年有负倾城艳，惭愧今朝对洛花。
忆昔富文同胜集，慨今姚魏属谁家。
赏心不作园林想，过眼聊为几席华。
回首一年春又了，绿阴芳草接天涯。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。